hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy eu hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ինչպես է սպանությունը դառնում զենքի կանոնների խատում, ապա ինքնասպանություն | Forrights.am
Նոյեմբերի 15-ին Ճամբարակի զորամասում մահացել է պայմանագրային  զինծառայող, 29 տարեկան շարքային Գևորգ Ավետյանը:
Ըստ ՊՆ-ի տարածած նախնական վարկածով, որը հրապարակվեց հանրային հեռուստատեսությամբ, Ավետյանի մահվան պատճառը զենքի հետ վարվելու կանոնները խախտելու հետևանքով վիրավորումն է եղել, որից հետո նա տեղափոխվել է հիվանդանոց և հաջորդ օրը՝ նոյեմբերի 16-ին, մահացել է:
Գևորգ Ավետյանի եղբայրը՝ Գուրգեն Ավետյանը Forrights.am-ի հետ զրույցում  հայտնեց, որ նախարարության հրապարակած տեղեկությունը սուտ է, չի համապատասխանում  իրականությանը: Նա համոզված է, որ իր եղբորը սպանել են:
Եղբայրը վստահ է՝ երեք կրակոցի հետքերը Գևորգի մարմնին բացառում են անփույթ կրակոցի, զենքի հետ վարվելու կանոնների խախտման վարկածը:
Սպանված զինծառայողի ընտանիքը վիրավորված է: Գևորգով հետաքրքրվող չկա: Ոչ քննչական կոմիտեից են կապվել նրա հարազատների հետ, ոչ դատախազութունից, անգամ զորամասից, կամ զինկոմիսարիատից չեն զանգել: Անգամ մահվան վերաբերյալ նախնական եզրակացութուն Գևորգի հարազատներին չեն տվել: «Ոնց որ հավի ճուտ ա եղել, ոչ թե զինվոր»:
Գուրգենը պատահաբար է իմացել, որ եղբայրը մահացել է:
«Ես դրսում կանգնած էի, հիվանդանոցի ճամփան հենց այդ տեղով էր անցնում: «Վայեննի սկոռին» ես արագ անցնելուց տեսա, «ավարյոնկան» միացրած: Հասկացա, որ ինչ-որ բան եղել ա:Հետաքրքրության համար «սկոռու» հետևից ես հասա հիվանդանոց, տեսա՝ եղբորս միջից իջեցնում են, արյան մեջ կորած, արնաքամ եղած»:
Հուղարկավորությանը զինկոմիսարիատից, կամ ՊՆ-ից որևէ պաշտոնյա ներկա չի գտնվել: Իսկ զորամասից միայն  Գևորգի ծառայակից ընկերներն են եկել: Անգամ դագաղով չեն օգնել ընտանիքին: Չեն հոգացել թաղման ծախսերը:«Ամեն ինչ մեր վրա է եղել: ՊՆ-ից ոչնչով չեն օգնել», — ասում է Գուրգենը:
Նա եղբոր մահից երկու օր առաջ տեսել է նրան, բերել է Մալայանի անվան ակնաբուժարան, քանի որ Գևորգ Ավետյանի աչքի տակ կապտուքներ էր նկատել: «Աչքերի տակերը սևացել, ուռել էր, նայեցին, դեղ նշանակեցին, ասեցին՝ գերհոգնածությունից է: Բայց ես հիմա ամեն ինչ էլ արդեն մտածում եմ, գուցեև դա կռվի հետք ա եղել: Նա ինձ պատմել էր, որ երկու հոգու հետ զորամասում խնդիր է ունեցել: Բայց հետո ասեց, որ էդ խնդիրը հետո լուծել ենք ընկերներով: Փաստորեն, չէին լուծել», — ենթադրում է Գուրգեն Ավետյանը: Ըստ նրա, եղբորը զորամասում ճնշել են, սոված են թողել, անգամ աշխատավարձը չեն փոխանցել:
ՔԿ-ից մեզ հայտնեցին, որ Գևորգ Ավետյանի մահվան նախնական վարկածը, որը հրապարակվել էր պաշտպանության նախարարության կողմից, փոխվել է: «Քրեական գործ է հարուցված երեք հոդվածներով՝ 360.1՝ «Զինծառայողին անզգուշությամբ ինքնասպանության հասցնելը, և 359՝ «Զինծառայողների փոխհարաբերությունների կանոնագրքային կանոնները խախտելը և 365-րդ հոդվածի երկրորդ մասով՝ «Մարտական հերթապահություն կամ մարտական ծառայություն կրելու կանոնները խախտելը, որը կատարվել է մարտական հերթապահություն կամ մարտական ծառայություն կրելու կանոնների նկատմամբ անփույթ կամ անբարեխիղճ վերաբերմունքի հետևանքով և առաջացրել է էական վնաս: Երկու անձի մեղադրանք է առաջադրված», — հայտնեց քննչական կոմիտեի խոսնակը: Փաստորեն, քննիչները մեկ անհեթեթ վարկածը փոխարինվել է այլ անհեթեթ, բայց նրանց կողմից սիրված ինքնասպանության  վարկածով:
Դատախազութունից էլ խոստանում են, որ օբյեկտիվ քննություն կկատարվի, բոլոր հանգամանքները կպարզվեն: «Երկու անձ է կալանավորվել: Տուժողի իրավահաջորդի ճանաչման հարցը առաջիկայում կլուծվի», — տեղեկացրեց գլխավոր դատախազի խորհրդական Գոռ Աբրաբամյանը:
Այսօր Գևորգ Ավետյանի մահվան ութերրորդ օրն է:
Հ.Գ. Նախկինում, երբ զինծառայող էր  մահանում, պաշտպանության նախարարությունը պարտադիր հաղորդագրություն էր տարածում դեպքի վերաբերյալ: Այս անգամ առանձին հաղորդագրություն չի եղել: Տեղեկությունը Գևորգ Ավետյանի մահվան մասին ՊՆ-ն հրապարակել է միայն հանրային հեռուստատեսության լրատվական ծրագրով: Այսպիսով, պաշտպանական գերատեսչությունը նոր վարքագիծ է դրսևորում՝ հնարավորինս կոծկել տեղեկատվությունը, խտրականություն դնելով ԶԼՄ-ների միջև:
Նախորդ նյութը«Որոտանի մոտ ադրբեջանցիներ են նստած, բայց դեռ գնում-գալիս ենք, թե ինչ կլինի, չգիտենք».Բարձրավանի բնակիչ
Հաջորդ նյութըԱյսօրվա դրությամբ հաստատվել է կորոնավիրուսի 860 նոր դեպք, մահվան՝ 23 դեպք
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է կայացվել
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ Մարկոսյանը ճանաչվել է մեղավոր և համաներմամբ ազատ արձակվել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.